
lliberális demokrácia Magyarországon

Kulcsszavak: Illiberalizmus; Orbán; Plebiszciter vezérdemokrácia
Dolgozatom a magyar illiberális rendszert vizsgálja. Bemutatom azokat a politikatörténeti eseményeket, melyek megfelelő kontextusba helyezik a 2010 után kiépülő illiberális demokrácia értelmezését, majd magát az illiberális hatalomgyakorlást elemzem. Hipotézisem, hogy az illiberális demokrácia kiépülése Magyarországon nem egy politikai fenomén, ahogy azt a szakirodalom állítja. Nem egy trend, amely elért Magyarországra, hanem egy mélyebb, politikai-történelmi kontinuitás a magyar társadalomban. Ezáltal kiépülése kvázi "elkerülhetetlen" volt.  A dolgozatomban is így kezelem az illiberalizmust, különös figyelmet fordítva azokra a társadalmi és gazdasági tényezőkre, melyek megágyaztak ennek a rendszernek. A magyar illiberalizmus vizsgálatakor fontos megértenünk, milyen pontok mentén jutott a magyar társadalom széles rétege arra a konklúzióra, hogy az illiberális berendezkedés a megfelelő. A dolgozatom nem értekezik a szakirodalomban jelenlévő terminológiai vitáról, szigorúan az illiberalizmus lényegével, kontinuitásával foglalkozik.



